GEPF: Dank aan hierdie vrywilligers | Netwerk24
GEPF: Dank aan hierdie vrywilligers
Deur Izak Gelderblom, Darling 04 Junie 2018 00:01
Baie dankie aan die vrywilligers wat die Vereniging vir die Monitering en Voorspraak van Regeringspensioene (AMAGP) gevorm het om die belange van lede van die Staatsdiens­pensioen­fonds (GEPF) te beskerm.
Politieke en administratiewe misbruik van die fonds mag nie geduld word nie – die primêre doel van beleggings moet wees om maksimale opbrengs te verseker sodat jaarlikse verhogings van pensioene, asook volhoubare pensioene, verseker sal word.
Senior hoërskoolleerlinge leer van die Handves van Regte (hoofstuk 2 van die Grondwet): die reg op toegang tot inligting, regverdige administratiewe optrede, deursigtigheid, verantwoordbaarheid, en so meer.
Dankie aan die AMAGP-vrywilligers wat juis ingevolge die Handves van Regte optree en aandring op antwoorde. Meer pensioentrekkers moet hulle by die AMAGP (www.amagp.co.za) aansluit om ons hand te sterk!
Meer oor: Darling | Brief | Mystem
OBK: Hoës moet hof toe
TLU se SMS oor grond ‘net ’n bangmaakstorie’